stanford-oval/wikipedia huggingface dataset:
צניעות
הערות שוליים

↑  עירום והסאונה הפינית (באנגלית)
↑  ברכות כד.
| --- | --- |
בקרת זהויות :  NLI: 987007541017905171  BNE: XX528352  GND: 4265699-0  NKC: ph123856 
אשה וגבר בבגדי ים, c. 1910. אשה יוצאת מקרון רחצה, מתקן שהיה נפוץ במאה ה-19, ואיפשר רחצה בים בלי להפר את כללי הצניעות הוויקטוריאנים.
תרשים הלקוח מהמגזין "הרפרס בזאר", המראה סקיצה מהתקופה הוויקטוריאנית משנת 1868 הממחיש היכן קו המכפלת של החצאית (באמצעות חלוקה  על-פי גילאים ואורכים שונים) צריך לעבור ביחס לקרסול הילדה האירופאית במהלך התבגרותה.
כישוף!

| --- | --- |
 גבעות השמוטאנטי  שבעת הנחשים  חאראיי נמל המלכודות  כתר המלכים 
 מידע כללי
 מאת:  סטיב ג'קסון 
 איורים:  ג'ון בלאנש 
 שפת המקור:  אנגלית 
 סוגה:  פנטזיה, ספר משחק 
 הוצאה
 הוצאה:  ספרי פינגווין, Gallimard Jeunesse 
 תאריך הוצאה:  שנות ה־80 של המאה ה־20 
 
עטיפת הספר הראשון, "גבעות השמוטאנטי"
כישוף! הוא שמה של סדרה של ארבעה ספרי משחק לשחקן יחיד בה מתפתחת העלילה בהתאם לבחירות אותן מבצע הקורא. הסדרה נכתבה על ידי סטיב ג'קסון ופורסמה לראשונה בשנים 1983–1985. הסדרה הייתה חלק מספרי "Fighting Fantasy" של ג'קסון ויאן ליוינגסטון.
הוצאת אופוס הישראלית תרגמה את ארבעת ספרי הסדרה ולאחר מכן הוסיפה ספרים נוספים השייכים לסדרת "Fighting Fantasy" גם כן תחת הכותרת "כישוף!", אף שלא נכללו בסדרה המקורית. בנוסף, תרגמה כספרים 6,7 בסדרה ספרים מסדרת "Advanced Fighting Fantasy", אשר הרחיבה את כללי המשחק המקורי למשחק תפקידים רב משתתפים.
ספרים נוספים של סדרת Fighting Fantasy תורגמו לעברית על ידי הוצאת עם עובד. (ללא ציון הקשר לספרי כישוף! של הוצאת אופוס, על אף שהתרחשו באותו יקום דמיוני)
עלילת רביעיית Sorcery!

עלילת הספרים מתרחשת בעולם הפנטזיה טיטאן. כתר המלכים, חפץ קסם רב עוצמה המסייע להשכנת השלום בארץ, נגנב מארץ אנאלאנד על ידי אנשי הציפור מזאמאן בלילה נטול הכוכבים בידי מכשף מרושע מקאחאבאד השכנה, ארץ פראית ומסוכנת. דמותו של הקורא נשלחת להשיב את הכתר ממצודתו של המכשף, המצויה עמוק בתוככי קאחאבאד.
הספרים מורכבים מקטעים קצרים וממוספרים, שבסוף כל אחד מהם מוטלת על הקורא בחירה כלשהי שעל פיה נקבע לאיזה קטע יעבור. לאלמנט הבחירה נוסף גם אלמנט של מזל, כאשר תוצאת פעולות מסוימות או קרבות עם אויבים נקבעות בהטלות קובייה. השחקן שומר דף ובו פרטים על דמותו - בריאותה, מיומנותה, המזל שלה, החפצים שהיא נושאת וכדומה. פרטים אלו משפיעים גם הם על מהלך המשחק.
סדרת "כישוף!" בלטה בין יתר ספרי "Fighting Fantasy" באורכה ובמורכבותה. בעוד שספרי "Fighting Fantasy" האחרים עמדו בפני עצמם וכל אחד מהם הכיל 400 קטעים, ארבעת הספרים של סדרת "כישוף!" תוכננו למשחק רציף, כך שדמותו של הקורא תעבור מספר לספר. ספרי הסדרה היו גם ארוכים יותר - הקצר שבהם הכיל 456 קטעים, ואילו הספר האחרון הכיל 800. עוד בלטה שיטת הקסמים המורכבת שתוכננה בשביל הסדרה, בזמן שספרים אחרים הציעו שיטת קסמים מוגבלת במיוחד, אם בכלל.
הספרים בעברית

בעברית בחרה הוצאת אופוס לפרסם את ספרי "Fighting Fantasy" אותם תרגמה תחת הכותרת "כישוף!". בסדרה יצאו 13 ספרים, כאשר שניים מתוכם עסקו בשיטת משחקי תפקידים והצגת עולם הפנטזיה, ולא נועדו לשחקן יחיד. בשביל לשחק נדרש רק עפרון, מחק, דף וקוביות. רק ארבעת ספרי הסדרה המקורית מופצים כיום על ידי אופוס.
הספרים בעברית > גבעות השמוטאנטי ("The Shamutanti Hills")

הספר הראשון מתוך הרביעייה המקורית, שנחשב גם לקל שבהם. הספר עוקב אחרי מסעו של הגיבור מארצו אנאלאנד אל עיר הנמל חאראיי, העוברת באזור גבעות השמוטאנטי, אזור פראי המאוכלס בידי נוודים ומפלצות.
הספרים בעברית > חאראיי נמל המלכודות ("Kharé: Cityport of Traps")

הספר השני ברביעייה המקורית מתרחש כולו בתוך עיר הנמל חאראיי, ובו הקורא צריך לא רק לשרוד את החציה של העיר המסוכנת, אלא גם לאתר את ארבע שורות שיר הקסמים שפותח את השער שבצד השני של העיר.
הספרים בעברית > שבעת הנחשים ("The Seven Serpents")

בספר השלישי בסדרה ממשיך הקורא את המסע אל טירת מאמפנג, מקום משכנו של המכשף המרושע. בעת מסעו הקורא צריך לנסות ולהשמיד את שבעת הנחשים - שליחים שמטרתם להזהיר את המכשף המרושע מפני הגיבור. לכל נחש יש כוח אדמה, ירח, אש, מים, אוויר, זמן ושמש.
הספרים בעברית > כתר המלכים ("The Crown of Kings")

בספר האחרון ברביעייה המקורית מנסה הקורא לחדור לטירת מאמפנג ולהתעמת עם המכשף המרושע כדי להחזיר את הכתר בשלום. הספר הוא הארוך, המורכב והקשה ביותר בסדרה. בספר מתברר שיש אנשי ציפור טובים. נקודת ההתחלה בספר תלויה בסיומו של הספר הקודם, כשסיום אופטימלי מאפשר נקודת התחלה והתקדמות קלות יותר.
הספרים בעברית > טירת האימים ("The Citadel of Chaos")

הספר החמישי שפורסם תחת "כישוף!" כבר לא השתייך לסדרה המקורית, והיה הספר ה-2 בסדרת Fighting Fantasy.
גם ספר זה נכתב בידי סטיב ג'קסון. בספר הקורא משחק לוחם או קוסם שמנסה לחדור למצודתו של קוסם מרושע ושוחר מלחמה, ולהרוג אותו.
הספרים בעברית > במבוך ("Dungeoneer")

"במבוך" יצא תחת הכותרת "כישופים ומבוכים" (אף על פי שמספרו הסידורי היה 6 - המספר הבא בתור אחרי "טירת האימים"). הספר השתייך לסדרת "Advanced Fighting Fantasy", אשר היווה הרחבה של משחק "Fighting Fantasy" המקורי, ממנו הגיעו מרבית ספרי הסדרה. ספר זה אינו עוסק בהרפתקה לשחקן יחיד, אלא כולל שתי הרפתקאות לקבוצה. הספר נכתב במשותף על ידי סטיב ג'קסון ויאן ליוינגסטון.
הספרים בעברית > "חולשחור" ("!Blacksand")

"חולשחור" היה השני (והאחרון) בספרי "כישופים ומבוכים" שתורגמו לעברית. הספר מרחיב ומפתח את השיטה שהוצעה בספר הקודם, ורובו מתאר בפרוטרוט את עיר הנמל חולשחור, כדוגמה לדרך שבה מפתחים עולם של משחקי תפקידים. בנוסף מכיל הספר הרפתקה לקבוצה שמתרחשת בעיר זו.
נוסף לשני ספרי כישופים ומבוכים הנ"ל, יצא בשנת 1994 ספר שלישי בשם Allansia, הנושא את שם אחת היבשות בעולם הספרים, אך ספר זה לא תורגם לעברית.
הספרים בעברית > מכשפת השלג ("Caverns of the Snow Witch")

"מכשפת השלג" נכתב על ידי יאן לוינגסטון, ופורסם במקור בשנת 1984 כספר ה-9 בסדרת Fighting Fantasy.
הספר עוסק בלוחם שחודר למערותיה של מכשפה מרושעת ומנסה לחסלה. הספר ממשיך גם לאחר חיסול המכשפה, והעלילה מוסיפה להסתבך גם לאחר מותה.
הספרים בעברית > שדי התהום ("Demons of the deep")

"שדי התהום" נכתב בידי סטיב ג'קסון (לא מחברה הבריטי של הסדרה המקורית, אלא אדם נוסף, אמריקאי, בעל אותו שם). הספר פורסם במקור בשנת 1986 כספר ה-19 בסדרת Fighting Fantasy.
הספר עוסק במאי צעיר שספינתו נשדדה בידי שודדי ים והוא הושלך למים. הוא מצליח לשרוד בזכות קסם שמאפשר לו לנשום מתחת למים עד לשעת השקיעה, ובזמן שעומד לרשותו מחפש בממלכה התת-ימית אמצעים אשר יאפשרו לו לחזור לעולם הקרקע, ואולי אף לנקום בשודדי הים.
הספרים בעברית > מלכודת מוות במבוך ("Deathtrap Dungeon")

"מלכודת מוות במבוך" נכתב על ידי יאן לוינגסטון, ופורסם במקור בשנת 1984 כספר ה-6 בסדרת Fighting Fantasy.
עוסק במבוך קטלני, שנבנה בידי ברון המציע אותו כאתגר להרפתקנים. הקורא מגלם את דמותו של אחד מאותם הרפתקנים, ובמהלך העלילה הגיבור צריך להתגבר לא רק על סכנות המבוך, אלא גם להתעמת עם ההרפתקנים הנוספים שקיבלו את האתגר על עצמם.
הספרים בעברית > מסיכות מייהאם ("Masks of Mayhem")

"מסיכות מייהאם" לא נכתב בידי ג'קסון או ליוינגסטון אלא בידי רובין ווטרפילד, ופורסם כספר ה-23 בסדרת Fighting Fantasy.
סגנון הספר שונה וקשה בהרבה מהספרים הקודמים בסדרה. השחקן מגלם מלך היוצא לחסל מכשפה מרושעת המסכנת את ארצו. הקושי מתבטא בכמות הרבה של הפרטים הקטנים והחפצים שיש לגלות, כאשר כישלון בגילוי אפילו אחד מהם פירושו שהשחקן לא יצליח לסיים את המשחק (ולעיתים קרובות לא ניתן לדעת מהי הדרך הנכונה ללכת בה, והדבר תלוי במזל בלבד). נוסף על כך, מוצף הספר בבחירות חסרות משמעות לכאורה (כדוגמת פנייה שגויה בצומת) אשר מביאות למותו המיידי של השחקן. תרגומו לעברית של הספר הפך את החידה האחרונה (והמכרעת) בו לבלתי פתירה, שכן פתרונה התבסס על מספר שהיה חבוי בשמה של אחת הדמויות, ומשחק מילים זה לא תורגם לעברית, אם זאת ניתן לפנות לקטע מספר 40 ( שהוא הפתרון לחידת "מי הדמות הבוגדת?" ) על מנת לנצח את הספר ולסיימו.
הספרים בעברית > שודדי חצות ("Midnight Rogue")

"שודדי חצות" נכתב בידי גרהאם דייוויס בשנת 1987 ופורסם כספר ה-29 בסדרת Fighting Fantasy.
הספר יוצא דופן בין ספרי הסדרה בכך שהקורא מגלם בו דמות של גנב, בניגוד ללוחם או קוסם המקובלים בשאר ספרי הסדרה. עלילת הספר מתרחשת בנמל חולשחור (עיר המופיעה גם בספר החמישי בסדרה, הקרוי על שמה) וסובבת סביב מבחן הקבלה של דמותו של הקורא לגילדת הגנבים, מבחן שבמהלכו הוא מתבקש לגנוב יהלום מזויף הנשמר היטב.
הספרים בעברית > שער הזדון ("Portal of Evil")

"שער הזדון" נכתב בידי פיטר דרוויל בשנת 1989 ופורסם כספר ה-37 בסדרת Fighting Fantasy.
בספר מגלם השחקן לוחם שכיר היוצא לחקור כוח עתיק ומרושע שהתעורר בעקבות בהלת זהב שפרצה בהרי רום-ענן.
| --- | --- |
בקרת זהויות :  BnF: cb371378977 (data) 
עטיפת הספר הרביעי, "כתר המלכים"
אבן גבירול, אדומי השפתות

אבן גבירול, אדומי השפתות הוא אלבום של ברי סחרוף ורע מוכיח, בו הם מבצעים שירים שנכתבו על ידי ר' שלמה אבן גבירול. האלבום נוצר בעקבות הופעה מיוחדת שקיימו סחרוף ומוכיח בפסטיבל העוד בשנת 2007, בו הם ניגנו משירי אבן גבירול. התגובות למופע הובילו להמשך שיתוף הפעולה בנושא ולהוצאת האלבום.
סחרוף ומוכיח הלחינו יחד את כל שירי האלבום, פרט ל"שער פתח דודי" בעל הלחן העממי ול"שלום לך דודי" שהלחין מוחמד וואהבי. על העיבודים וההפקה המוזיקלית היה אחראי מוכיח. לאלבום צורפה חוברת הכוללת את מילות השירים והסבר על תוכנו של כל שיר שנכתב על ידי הפרופסור חביבה פדיה.
בהקלטת האלבום השתתפו נגנים רבים ביניהם חן צימבליסטה, זוהר פרסקו, נאור כרמי ושי צברי ונעשה שימוש רב בכלי הקשה ונשיפה.
השיר "מה לך יחידה" הגיע למקום ה-27 במצעד הפזמונים השנתי של רשת ג'.
שירי האלבום

| מס' | שם | משך |
| --- | --- | --- |
| 1. | בחייכם אדומי השפתות  | 3:08 |
| 2. | מליצתי בדאגתי הדופה  | 4:38 |
| 3. | שפל רוח  | 5:11 |
| 4. | מה לך יחידה  | 3:55 |
| 5. | ובכן היה לאין  | 5:34 |
| 6. | שער פתח דודי  | 5:47 |
| 7. | כתב סתיו  | 5:16 |
| 8. | שוכני בתי חמר  | 4:20 |
| 9. | ולב נבוב  | 4:25 |
| 10. | שלום לך דודי  | 4:00 |
| 11. | תבורך מבלי קצה  | 5:17 |
| 12. | האימה תתכבד  | 6:17 |
| משך כולל: | משך כולל: | 57:54 |
הערות שוליים

↑  ברי סחרוף ורע מוכיח - "אדומי השפתות" 2009 המישור, 4 ביוני 2009
| ברי סחרוף |
| --- | --- | --- |
| אלבומים | הכל או כלום • סימנים של חולשה • חם על הירח • נגיעות • האחר • 11א' • אבן גבירול, אדומי השפתות • אתה נמצא כאן • ליקוטים • היא הופיעה כמו הרוח • בדל של אור |  |
| אלבומי הופעה | ברי סחרוף בהופעה 1993–2002 • אקוסטי |  |
| פסקולים לסרטים | קלרה הקדושה • בסמה מוצ'ו • Made in Israel • תומר והשרוטים • חוכמת הבייגלה |  |
| מיני אלבומים | יומולדת |  |
| הרכבים | מינימל קומפקט • פורטיסחרוף • פוריין אפייר |  |
| --- | --- |
בקרת זהויות :  MusicBrainz release group: b436245b-8551-35b2-bafc-cae1d8f135f6
קרחת אזורית

| --- | --- |

 תחום:  רפואת עור 
 קישורים ומאגרי מידע
 eMedicine:  1069931 
 MeSH:  D000506
 סיווגים
 ICD-11:  ED70.2 
 
קרחת אזורית (בלעז: אלופציה אראטה, Alopecia areata,‏ ובר״ת: AA) היא מצב רפואי אצל בני אדם ובעלי חיים, המתרחש באופן פתאומי, ובו נגרמות התקרחות באזורים מסוימים בגוף או בכולו, מבלי שהדבר גורר אחריו צלקת כלשהי. למחלה אין תסמינים נוספים והיא אינה גורמת למגבלות רפואיות או גופניות כלשהן. יש מהלוקים בה, אשר חשים בעיית דכדוך או ירידה בהערכה העצמית. אצל בני אדם מופיעה המחלה בשני המינים באופן שווה, והיא שכיחה יותר בגילאים צעירים, אך יכולה לקרות גם בגילאים יותר מבוגרים.
כ-0.15% מהאוכלוסייה, חולים במחלה בכל זמן נתון, וכ-2% מהאוכלוסייה חולים בה מתישהו בחיים שלהם. המחלה לא משפיעה על תוחלת החיים של החולה בה, ואין לה השפעות פיזיות.
סימנים

הסימנים הראשונים של קרחת אזורית הם איבוד שיער במקומות קטנים בשיער הראש, שלעיתים צורתם הם עיגולים או אובלים, שבסופו של דבר משאירים קרחות מעוגלות. אלופציה הכי נפוצה בקרקפת ובזקן, אך יכולה להתרחש בכל מקום בגוף בעל שיער. אזורים שונים בעור עשויים להפגין נשירת שיער וצמיחה מחודשת בו-זמנית. המחלה בדרך כלל מופיעה אצל ילדים ועוברת אחרי זמן מסוים, אך במקרים מסוימים היא גם עשויה להישאר.
אנשים עשויים להרגיש נמלול או כאב פיזי במקום שבו איבודו את שיערם. השיער נוטה לנשור במשך תקופה קצרה, והאובדן בדרך כלל מתרחש יותר בצד אחד של הקרקפת מאשר בצד השני.
לעיתים קרובות עשויות להופיע "שערות סימן קריאה" (דקיקי שיער חתוכים וקצרים בגודל של 3–4 מ"מ) לאורך המקומות שבהם החלה הקרחת.
כאשר השיער נתלש או מסופר, הוא בדרך כלל לא גדל באופן שווה בקרקפת או במקומות אחרים בשיער, בו הזקיקים מותקפים על ידי המערכת החיסונית.
בדרך כלל, אנשים החולים בקרחת אזורית הם בעלי ציפורניים ליניאריות-מרובעות (טרכוניכיה (אנ'))
סוגי אלופציה אראטה

המחלה מתאפיינת בדרך כלל בהתקרחות מקומית, אשר באופן פתאומי, מתחילה מנקודה אחת, ומתפתחת למספר מוקדים. בהמשך המחלה יכולה לעבור לאיברים נוספים בגוף, או שהמוקדים גדלים ומגיעים למצב של התקרחות גדולה. הסוגים השונים של המחלה מתייחדים זה מזה בהיקף המחלה, ובמיקומה בגוף:
אלופציה אראטה מונולוקולאריס - התקרחות בנקודה אחת בגוף.
אלופציה אראטה מולטילוקולאריס - התקרחות במספר נקודות בגוף.
אלופציה אראטה ברביאה - התקרחות בה נושר אזור הזקן בלבד.
אלופציה אראטה טוטאליס - התקרחות בה נושר כל שיער הקרקפת.
אלופציה אראטה אוניברסליס - התקרחות בה נושר כל שיער הגוף. כולל שיער הגבות, ריסים, בית השחי והמפשעה
הגורמים למחלה

קרחת אזורית היא מחלה אוטואימונית, כלומר, היא מתאפיינת בכך שהמערכת החיסונית, תוקפת תאי שיער וזקיקי שיער במקום לתקוף פולשים חיצוניים. תגובה זו גורמת לפגיעה ולנזק רקמתי. אצל הלוקים במחלה, ניתן לזהות תאי‏ T הפולשים לאזור זקיק השיער. הסיבות לשבירת האדישות של מערכת החיסון ולהפעלתה כנגד תאי השיער אינן מובנות, והמחקר העלה בעניין השערות מרובות.
השפעות

קרחת אזורית היא מחלה שאינה משפיעה על האדם באופן פיזי מעבר לנשירת השיער, אם כי היא יכולה לגרום בעקיפין למטרדים שונים עקב המחסור בשיער. היעדר שיער הגבות יכול לגרום למטרד של כניסת זיעה לעיניים כיוון שלשיער הגבות תפקיד חשוב במניעה וצמצום התנקזות זיעה לעיניים. היעדר שיערות הריסים יכול לגרום ליובש בעיניים כיוון שהריסים עוזרים לשמור על לחות העיניים. היעדר שיער הראש יכול לגרום לחוסר נוחות במזג אוויר קר כיוון שכארבעים אחוזים מהחום שהגוף מאבד במזג אוויר קר, נפלטים מהראש. לחלופין, במזג אוויר שמשי, היעדר שיערות הראש מפחית מאוד את ההגנה הטבעית שמעניק השיער מפני קרינת השמש ושיזוף יתר.
טיפול

כיום יש מספר דרכים לטיפול במחלה, אם ברפואה הקלאסית (הקונבנציונלית), ואם ברפואה אלטרנטיבית או בתרופות סבתא. גישה טיפולית אחרת היא בתחום של טיפול רגשי ונפשי, למאמינים שמקור המחלה הוא לחץ או קושי נפשי. עם זאת, אין למחלה ריפוי ידוע, ולכן גם אי-טיפול זו אפשרות סבירה.
עבור קרחת אזורית במוקדים בודדים, הרפואה הקלאסית מציעה טיפולים מקומיים במשחות או זריקות מקומיות שמבוצעות אצל רופא עור. זריקה מקומית מחדירה תרופה סטרואידית לשכבת האפידרמיס. מחקרים חדשים מצאו כי ניתן לטפל במחלה בתרופות ממשפחת מעכבי JAK דוגמת ריטלציטיניב. טיפולים אלו מתאימים למצבים החמורים של המחלה ומעוררים תקווה רבה בקרב חוקרי המחלה ובקרב החולים. עם זאת, גם תרופות אלה מטפלות רק בסימפטומים ולא מרפאות את המחלה. הנשירה תחזור לאחר הפסקת הטיפול.
קשיים רגשיים ונפשיים

קרחת אזורית מעוררת קשיים רגשיים ונפשיים רבים בגלל מספר סיבות:
הבולטות הגבוהה והחריגות של הקרחת. ברוב המקרים ההתקרחות בקרחת אזורית אינה דומה לקרחת רגילה. קרחת אזורית אינה תופעה שכיחה. התקרחות אצל ילדים ונשים נדירה מאוד, למעט אם זו התקרחות שנובעת מטיפולים כימותרפיים לטיפול בסרטן. נשירה של גבות וריסים אינן תופעות רגילות. הבולטוּת והחריגוּת של הקרחת האזורית עלולות לגרור תגובות חריפות מהסביבה החברתית.
חוסר שליטה וחוסר וודאות מפני שאין טיפול יעיל מוכח, אין דרך טיפול ברורה או מועדפת, והחולים מתלבטים קשות מהי צורת ההתמודדות הנכונה. בכל דרך שיבחרו, התוצאה לא ידועה ואי הוודאות שולטת.
כתוצאה מכך הדימוי והביטחון העצמי של חולי קרחת אזורית עלולים להיפגע. הם חווים קשיים רגשיים ונפשיים בחיים הפרטיים ובמעגלים החברתיים השונים. קשיים אלה הם בעצם הנזק העקרי של המחלה והחזית החשובה ביותר להתמודדות.
הורים לילדים וילדות עם קרחת אזורית חווים את הקשיים הללו בצורה שונה וזאת מתוקף האחריות שלהם לטיפול בילד ובמחלתו.
בישראל המחלה מוכרת כנכות בביטוח לאומי, אך אלופציה אזורית לא מקנה אחוזי נכות אלא גישה לטיפולים מצד קופות החולים, בעוד שאלופציה אוניברסליס מזכה ב-20% נכות.
הערות שוליים

↑  קָרַחַת אֲזוֹרִית במילון רפואה (תשנ"ט), באתר האקדמיה ללשון העברית
↑  Comparison of Alopecia areata in Human and Nonhuman Mammalian Species, Pathobiology‏ 28 בדצמבר 2001.
↑  Pooya Khan Mohammad Beigi, Alopecia Areata: A Clinician's Guide, Springer, 2018-06-05, ISBN 978-3-319-72134-7. (באנגלית)
↑  Deputy Director Nancy Garrick, Alopecia Areata, National Institute of Arthritis and Musculoskeletal and Skin Diseases, ‏2017-04-04 (באנגלית)
↑  McGraw-Hill, Fitzpatrick's Dermatology in General Medicine, כרך 1, Medical Pub. Division, 2003
↑  Alopecia - Dermatologic Disorders, Merck Manuals Professional Edition (באנגלית אמריקאית)
↑  ALOPECIA AREATA, המכללה האמריקאית לאוסטאופתיה לדרמטולוגיה
1 2  Alopecia Areata Signs, Treatment, Symptoms, Causes, In Children, MedicineNet (באנגלית)
↑  Dan Wasserman, Daniela Araucaria Guzman-Sanchez, Kimberly Scott, Amy McMichael, Alopecia areata, International Journal of Dermatology 46, 2007-02, עמ' 121–131 doi: 10.1111/j.1365-4632.2007.03193.x
↑  תקנות הביטוח הלאומי (קביעת דרגת נכות לנפגעי עבודה), תשט"ז-1956
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
טרכוניכיה
סוגי אלופציה אראטה
אייאנה פרסלי סובלת מהמחלה
קייטי מלואה

| --- | --- |

קייטי מלואה בהופעה,  2017
 לידה:  16 בספטמבר 1984 (בת 40) כותאיסי, גאורגיה ססר, ברית המועצות
 מוקד פעילות:  הממלכה המאוחדת, גאורגיה, ברית המועצות 
 תקופת הפעילות:  מ-2003
 מקום לימודים:  תיכון נונסאץ' לבנות, מכללת בריט לאמנויות הבמה 
 סוגה:  בלוז, ג'אז, פולק, פופ
 סוג קול:  מצו-סופרן 
 שפה מועדפת:  אנגלית, גאורגית 
 כלי נגינה:  גיטרה 
 חברת תקליטים:  "Dramatico"
 פרסים והוקרה:  פרס התרבות האירופי (2021) 
 www.katiemelua.com
 פרופיל ב-IMDb
 
קייטי מלואה (באנגלית: Katie Melua; בגאורגית: ქეთევან "ქეთი" მელუა, כֶּתֶווָאן "כֶּתִי" מֶלוּאָה, נולדה ב-16 בספטמבר 1984) היא זמרת פופ-ג'אז, פזמונאית ומוזיקאית בריטית.
ביוגרפיה

במהלך חייה קייטי עברה במקומות רבים, היא נולדה בכותאיסי, גאורגיה הסובייטית (כיום גאורגיה). עד גיל שנה, גרה קייטי עם סבה וסבתה בטביליסי ולאחר מכן עברה עם הוריה לבתומי (אג'ריה). בגיל 9, עקב מלחמת האזרחים בגאורגיה משפחתה נדדה לבלפסט, בירת צפון אירלנד, לאחר מספר שנים עברו לסוטון בלונדון, ועברו שוב פעם לרד היל אשר במחוז סאריי באנגליה. בשנת 2005 קיבלה אזרחות בריטית יחד עם הוריה ואחיה. ב-2008 עזבה את בית הוריה ושכרה דירה בנוטינג היל, שם הפכה את אחד החדרים לסטודיו הקלטות.
קייטי דוברת גאורגית, רוסית ואנגלית בצורה שוטפת.
חיים אישיים

מלואה נחשבת לחובבת אקסטרים ומכורה לאדרנלין עקב אהבתה לסוגים שונים של ספורט אתגרי כגון צניחה חופשית, מצנחי רחיפה, גלשני אוויר ועוד, ואף לקחה מספר שיעורי טיסה.
בנובמבר 2009 כמעט טבעה במהלך צלילה בנהר ליד נמל התעופה הית'רו.
באוקטובר 2006, נכנסה מלואה לספר השיאים של גינס, כאשר ביצעה קונצרט במקום העמוק ביותר, 303 מטרים מתחת לפני המים, בתחנת קידוח נפט נורווגית בים הצפוני.
בשנת 2007 הופיעה בסרט חסין מוות של קוונטין טרנטינו, הסרט הוא אחד מתוך שני סרטי הקולנוע שבפרויקט "גריינדהאוס" (אנ').
בספטמבר 2012 נישאה לג'יימס טוסלנד, רוכב אופנועים ואלוף העולם במרוצי אופנועים לשנת 2007 בתחרות Superbike World Championship. הזוג התגרש בשנת 2020 לאחר 8 שנות נישואין.
בתשעה בדצמבר 2022 ילדה קייטי מלואה את בנה סנדרו. זהות האב לא פורסמה.
אלבומים

2003: Call Off the Search
2005: Piece by Piece
2007: Pictures
2010: The House
2012: Secret Symphony
2013: Ketevan
2016: In Winter
2020: Album No. 8
2023: Love & Money
הערות שוליים

↑  "Singer Katie Melua plays down diving 'fright'". BBC News. 4 בדצמבר 2009. נבדק ב-2010-02-10. {{cite news}}:  (עזרה)
| --- | --- |
בקרת זהויות :  PLWABN: 9810549705005606  BIBSYS: 5100047  BnF: cb150098367 (data)  GND: 135411386  ISNI: 0000 0001 1491 2455  LCCN: no2004063797  MusicBrainz: 39e32995-6515-40b2-a6f0-841524047edc  NKC: xx0058409  NTA: 264113500  RERO: 02-A012055124  SUDOC: 160448743  VIAF: 47039304   WorldCat (עם VIAF): 47039304
ליליאן רות חיילובסקי

| --- | --- |

ליליאן רות חיילובסקי
 לידה:  5 בדצמבר 1956 (בת 67) ברית המועצות
 שם לידה:  ליליה בקלנוב
 מדינה:  ישראל 
 עיסוק:  שחקנית, זמרת
 בן או בת זוג:  קלים קמנקו 
 צאצאים:  הנרי דוד
 פרופיל ב-IMDb
 
חיילובסקי וסשה דמידוב, בהצגה "שונאים: סיפור אהבה", תיאטרון גשר, 2008
חיילובסקי ומשה איבגי, בהצגה "שש דמויות מחפשות מחבר", גשר, 2010
ליליאן רות חיילובסקי (נולדה ב-5 בדצמבר 1956) היא שחקנית וזמרת ישראלית.
תפקידים > בתיאטרון גשר

| הצגה | מחזאי | מתרגם/מעבד | במאי | תפקיד | הצגת בכורה |
| --- | --- | --- | --- | --- | --- |
| נופל מחוץ לזמן | רומן של דויד גרוסמן | עיבוד של יחזקאל לזרוב | יחזקאל לזרוב | האישה | 22 במאי 2014 |
| הדיבוק | ש. אנ-סקי | עיבוד של רועי חן | יבגני אריה | דודה בלה, רוח קרובת משפחה | 2014 |
| אנטי | ז'אן אנוי | רועי חן | יבגני אריה | האומנת | 2013 |
| הארווי | מרי צ'ייס |  | משה איבגי | אתל שובנה | 2011 |
| שש דמויות מחפשות מחבר | לואיג'י פירנדלו | עיבוד ונוסח עברי: רועי חן | יבגני אריה | האם | 6 בינואר 2010 |
| שונאים סיפור אהבה | על פי רומן מאת יצחק בשביס-זינגר | עיבוד של רועי חן ויבגני אריה | יבגני אריה | תמרה – אשתו של הרמאן ברודר | 29 בנובמבר 2008 |
| מומיק | על פי "עיין ערך אהבה" מאת דויד גרוסמן | עיבוד של בן בר-שביט, לנה לסקינה | יבגני אריה | גיזלה - אמא של מומיק | 25 ביולי 2005 |
| וריאציות לתיאטרון ולתזמורת | קטעי קישור: בן בן-שביט, לנה לסקינה | תרגום השירים: רועי חן | בימוי: יבגני אריה, ניהול מוזיקלי: אבי בנימין |  | 14 במאי 2005 |
| נישואי פיגרו | פייר אוגוסטין דה בומרשה | תרגום: בן בר-שביט | יבגני אריה | הרוזנת | 13 ביוני 2004 |
| שושה | על פי רומן מאת יצחק בשביס-זינגר | עיבוד: יבגני אריה, לנה לסקינה, תרגום: בן בר-שביט | יבגני אריה | סליה | 10 במאי 2003 |
| אופרה בגרוש | מאת ברטולט ברכט, מוזיקה קורט וייל | תרגום: אהוד מנור | אדולף שפירו | מאדאם פיצ'ם | 2 בספטמבר 2002 |
| העבד | על פי רומן מאת יצחק בשביס-זינגר | תרגום: בן בר-שביט | יבגני אריה | הכלה | 20 באפריל 2002 |
| חלום ליל קיץ | ויליאם שייקספיר | תרגום: דן אלמגור | יבגני אריה |  | 1 בספטמבר 2001 |
| מדמואזל ז'ולי | אוגוסט סטרינדברג | תרגום: גד קינר | נוסח הצגה ובימוי: יוסי יזרעאלי |  | 23 במאי 2001 |
| השטן במוסקבה, על פי הרומן "האמן ומרגריטה" | מיכאיל בולגקוב | תמליל: אהוד מנור | מחזה ובימוי: יבגני אריה | מרגריטה | 26 בדצמבר 2000 |
| ים – מהומות קיוג'ה | קרלו גולדוני | נוסח עברי: אורן נאמן | יבגני אריה | דונה פסקואה | 19 בדצמבר 1999 |
| אוכלים | יעקב שבתאי |  | יבגני אריה | זמרת | 6 בינואר 1999 |
| עיר – סיפורי אודסה | עיבוד לסיפורי איסאק בבל | תרגום: נילי מירסקי | יבגני אריה | מאדאם טרטקובסקי, אמו של באבל הילד | 24 בדצמבר 1996 |
| כפר | יהושע סובול |  | יבגני אריה | קלרה – אשתו של יוסי, רופא הכפר | 18 בפברואר 1996 |
| טרטיף | מולייר | תרגום: יהושע סובול | יבגני אריה | אלמיר | 29 ביולי 1995 |
| בשפל | מקסים גורקי | תרגום: אברהם שלונסקי | יבגני אריה | ווסיליסה | 28 בדצמבר 1994 |
| אדם בן כלב | על פי הרומן של יורם קניוק | מחזה מאת אלכסנדר צ'רבינסקי | יבגני אריה | ליצנית – זמרת קברט | בכורה עולמית – וינה – 9 ביוני 1993, בכורה ישראלית – 26 באוקטובר 1993 |
| האידיוט | פיודור דוסטויבסקי | תרגום: מארק איווניר | יבגני אריה | בתקופה הראשונה בתפקיד וריה ואחר כך בתפקיד אנסטסיה פיליפובנה | 20 בדצמבר 1992 |
| אילו אפשר היה (מערכה מהמחזמר "חיפושית") | על פי מייקובסקי |  | יבגני אריה | מאדאם רנסאנס | פסטיבל עכו, ספטמבר 1992 |
| מולייר | מיכאיל בולגקוב | תרגום: יעקב בסר ויהושע סובול | יבגני אריה | השחקנית ריבאל | 12 בינואר 1992 |
תפקידים > בתיאטרון הדרמה הרוסית בבאקו

| הצגה | מחזאי | תפקיד |
| --- | --- | --- |
| חלום חגיגי לפני הצהרים | אוסטרובסקי | קאפוצ'קה |
| אנטוניוס וקלאופטרה | שייקספיר | קלאופטרה |
| אילוף המאלף | פלטשר | מאריה |
| הזריחות שקטות כאן | אנטולי וסילייב | ג'ניה |
תפקידים > בקולנוע

| סרט | במאי | תפקיד | שנה |
| --- | --- | --- | --- |
| סוכריות | יוסף פיצ'חדזה | נטאשה | 2013 |
| אוסטרליה שלי | עמי דרוזד | לוסיה | 2011 |
| בדמי ימיה | לנה וסלבה צ'פלין | מינטשי גוטליב | 2010 |
תפקידים > בטלוויזיה

| תוכנית | ערוץ | תפקיד | שנים |
| --- | --- | --- | --- |
| אין בעיה | הטלוויזיה החינוכית | לילי | 1993-1992 |
ינון ניר

| --- | --- |

ניר, 2012
 לידה:  14 באוקטובר 1975 (בן 49) כפר סבא, ישראל 
 מדינה:  ישראל 
 מקום לימודים:  אוניברסיטת רייכמן, אוניברסיטת תל אביב 
 שפות היצירה:  עברית 
 
ינון ניר (נולד ב-14 באוקטובר 1975) הוא סופר ישראלי.
ביוגרפיה

ינון ניר נולד בשנת 1975 וגדל בכפר סבא. למד תואר ראשון במנהל עסקים במרכז הבינתחומי הרצליה ותואר שני בהיסטוריה ופילוסופיה של המדעים והרעיונות באוניברסיטת תל אביב.
ספרו הראשון, קובץ הסיפורים "פעמיים קברו את ברטה", ראה אור בשנת 1998 וזכה בשבחי הביקורות ספרו השני, "התקופה הכחולה", ראה אור בשנת 2003. לצד ביקורות  אשר השוו את הרומן לתפסן בשדה השיפון התפרסמו ביקורות אשר האשימו את ניר בשחיטת פרות קדושות ובהטפה לרצח פוליטיקאים. ספרו השלישי, הרומן "עלילות פרומות" ראה אור בשנת 2012.
ספרו הרביעי, החייל האחרון, ראה אור בשנת 2015.
ספריו

פעמיים קברו את ברטה, קובץ סיפורים, הוצאת מודן, 1998.
התקופה הכחולה, רומן, ירושלים, הוצאת כתר, 2003.
עלילות פרומות, רומן, רמות השבים, אריה ניר הוצאה לאור, 2012.
החייל האחרון, רומן, הוצאת מודן ואריה ניר הוצאה לאור, 2015.
הערות שוליים

↑  למשל, דני קרמן, הגנגסטר המצחיק, ידיעות אחרונות המוסף לשבת - תרבות, ספרות, אמנות, 16 באפריל 1999
↑  רנה ורבין, פורום בוגרים, העיר ספרים,  20 בנובמבר 2003
↑  חיה הופמן, ידיעות אחרונות. מוסף ספרות,  12 בדצמבר 2003
| --- | --- |
בקרת זהויות :  NLI: 987007305492105171  BnF: cb14587967p (data)  ISNI: 0000 0000 6658 7909  LCCN: no99013904  VIAF: 69177305   WorldCat (עם VIAF): 69177305